
I PIELIKUMS

ZĀĻU APRAKSTS

1.
ZĀĻU NOSAUKUMS

FORSTEO 20 mikrogramu/80 mikrolitros šķīdums injekcijām pildspalvveida pilnšļircē

2.
KVALITATĪVAIS UN KVANTITATĪVAIS SASTĀVS
Vienā 80 mikrolitru devā ir 20 mikrogramu teriparatīda (teriparatide) *.
Vienā 2,4 ml pildspalvveida pilnšļircē ir 600 mikrogramu teriparatīda (atbilst 250 mikrogramiem mililitrā). 

* Teriparatīds, rhPTH(1-34), iegūts no E. coli, izmantojot rekombinanto DNS tehnoloģiju ir identisks 34 N-terminālajai aminoskābju secībai endogēnajā cilvēka paratireoīdajā hormonā. 

Pilnu palīgvielu sarakstu skatīt 6.1 apakšpunktā.
3.
ZĀĻU FORMA
Šķīdums injekcijām. 

Bezkrāsains, dzidrs šķīdums.

4.
KLĪNISKĀ INFORMĀCIJA
4.1.
Terapeitiskās indikācijas

FORSTEO indicēts pieaugušajiem.
Osteoporozes ārstēšana sievietēm pēcmenopauzes periodā un vīriešiem ar palielinātu lūzumu risku (skatīt 5.1 apakšpunktā). Sievietēm pēcmenopauzes periodā pierādīta nozīmīga vertebrālo un nevertebrālo lūzumu samazināšanās, bet gūžas kaula lūzumu biežuma mazināšanās nav pierādīta.

Ar ilgstošu sistēmisku kortikosteroīdu terapiju saistītas osteoporozes ārstēšana sievietēm un vīriešiem ar palielinātu lūzumu risku (skatīt 5.1 apakšpunktā).
4.2.
Devas un lietošanas veids
Devas
Ieteicamā FORSTEO deva ir 20 mikrogramu, ievadot reizi dienā.
Maksimālais kopējais FORSTEO terapijas ilgums ir 24 mēneši (skatīt 4.4 apakšpunktā). Pēc tam visā pacienta dzīves laikā 24 mēnešu FORSTEO kursu nedrīkst atkārtot.
Pacientiem papildus jālieto kalcijs un D vitamīns, ja ar uzturu netiek uzņemts pietiekams daudzums.

Pēc FORSTEO terapijas pabeigšanas pacientiem var turpināt cita veida osteoporozes terapiju.

Īpašas pacientu grupas

Pacienti ar nieru darbības traucējumiem
FORSTEO nedrīkst ordinēt pacientiem ar smagiem nieru darbības traucējumiem (skatīt 4.3 apakšpunktā). Pacientiem ar vidēji smagiem nieru darbības traucējumiem FORSTEO jālieto uzmanīgi. Pacientiem ar viegliem nieru darbības traucējumiem īpaša piesardzība nav jāievēro.
Pacienti ar aknu darbības traucējumiem
Nav datu par lietošanu pacientiem ar aknu darbības traucējumiem (skatīt 5.3 apakšpunktā). Tāpēc FORSTEO jālieto uzmanīgi.
Bērni un jaunieši ar aktīvas epifizārās augšanas zonām
FORSTEO drošība un efektivitāte, lietojot bērniem un pusaudžiem vecumā līdz 18 gadiem, nav pierādīta. FORSTEO nedrīkst lietot bērniem (līdz 18 gadu vecumam) vai jauniešiem ar aktīvas epifizārās augšanas zonām.

Vecāka gadagājuma pacienti
Devas pielāgošana atkarībā no vecuma nav nepieciešama (skatīt 5.2 apakšpunktā).
Lietošanas veids
FORSTEO jāievada reizi dienā subkutānas injekcijas veidā augšstilbā vai vēdera priekšējā sienā.

Pacientiem jāierāda pareiza injicēšanas tehnika (skatīt 6.6 apakšpunktā). Arī Lietotāja rokasgrāmatā ir norādījumi pacientam par pareizu pildspalvveida pilnšļirces lietošanu.
4.3.
Kontrindikācijas
· Paaugstināta jutība pret aktīvo vielu un/vai jebkuru no 6.1 apakšpunktā uzskaitītajām palīgvielām.
· Grūtniecība un zīdīšanas periods (skatīt 4.4 un 4.6 apakšpunktā).
· Hiperkalciēmija pirms ārstēšanas.
· Smagi nieru darbības traucējumi.
· Metaboliskas kaulu slimības (arī hiperparatireozi un Pedžeta kaulu slimība), izņemot primāru osteoporozi vai glikokortikoīdu izraisītu osteoporozi.
· Neizskaidrojami paaugstināts sārmainās fosfatāzes līmenis.
· Pirms skeleta ārējās distances staru terapijas vai radioaktīvo implantu terapijas.
· Ar teriparatīdu nedrīkst ārstēt pacientus ar ļaundabīgiem skeleta audzējiem vai kaulu metastāzēm.

4.4.
Īpaši brīdinājumi un piesardzība lietošanā

Izsekojamība
Lai uzlabotu bioloģisko zāļu izsekojamību, ir skaidri jāreģistrē lietoto zāļu nosaukums un sērijas numurs.
Kalcijs serumā un urīnā

Normokalciēmiskiem pacientiem pēc teriparatīda injekcijas novērota neliela un pārejoša kalcija koncentrācijas paaugstināšanās serumā. Maksimālo līmeni kalcija koncentrācija serumā sasniedz pēc 4 ‑ 6 stundām un normalizējas 16 ‑ 24 stundas pēc katras teriparatīda devas ievadīšanas. Tādēļ, ja tiek ņemti asiņu paraugi kalcija noteikšanai serumā, tas jādara ne ātrāk kā 16 stundas pēc pēdējās FORSTEO injekcijas.

 Regulāra kalcija līmeņa kontrole terapijas laikā nav nepieciešama.

FORSTEO var nedaudz palielināt kalcija izvadīšanu ar urīnu, taču hiperkalciūrijas sastopamība neatšķīrās no tās, kas novērota ar placebo ārstētiem pacientiem klīniskos pētījumos.

Urolitiāze

FORSTEO nav pētīts pacientiem ar aktīvu urolitiāzi. FORSTEO pacientiem ar aktīvu vai nesen bijušu urolitiāzi jālieto uzmanīgi, jo iespējama šī stāvokļa paasināšanās.

Ortostatiska hipotensija

Īslaicīgos klīniskos FORSTEO pētījumos novērotas izolētas pārejošas ortostatiskas hipotensijas epizodes. Parasti šis traucējums sākās 4 stundu laikā pēc devas ievadīšanas un spontāni izzuda dažu minūšu vai stundu laikā. Pārejoša ortostatiskā hipotensija radās pēc dažu pirmo devu lietošanas un to varēja mazināt, novietojot pacientu pusguļus. Ārstēšanu varēja turpināt. 

Traucēta nieru darbība
Piesardzība jāievēro pacientiem ar vidēji smagiem nieru darbības traucējumiem.

Gados jaunāku pieaugušo grupa

Pieredze ar gados jaunākiem pieaugušajiem, tostarp sievietēm pirms menopauzes, ir ierobežota (skatīt 5.1 apakšpunktā). Ārstēšanu šiem pacientiem drīkst uzsākt tikai tad, ja ar terapiju saistītais ieguvums ir atsver iespējamo risku.

Sievietēm reproduktīvajā vecumā FORSTEO lietošanas laikā jāizmanto droša kontracepcijas metode. Iestājoties grūtniecībai, FORSTEO lietošana jāpārtrauc.

Ārstēšanas ilgums

Pētījumi žurkām liecina par lielāku osteosarkomas sastopamību ilgstošas teriparatīda lietošanas gadījumā (skatīt 5.3 apakšpunktā). Kamēr nav pieejami papildu klīniskie dati, nedrīkst pārsniegt ieteikto ārstēšanas ilgumu – 24 mēneši.

Nātrija saturs
Zāles satur mazāk par 1 mmol nātrija (23 mg) katrā devā, - būtībā tās ir “nātriju nesaturošas”.
4.5.
Mijiedarbība ar citām zālēm un citi mijiedarbības veidi

Pētījumā ar 15 veseliem cilvēkiem, kuriem katru dienu ievadīja digoksīnu, līdz tika sasniegts līdzsvara stāvoklis, vienreizēja FORSTEO deva nemainīja digoksīna ietekmi uz sirdi. Tomēr ziņojumi par atsevišķiem gadījumiem liecina, ka hiperkalciēmija var radīt noslieci uz sirds glikozīdu toksiskumu. FORSTEO īslaicīgi paaugstina kalcija līmeni serumā, tāpēc FORSTEO uzmanīgi jālieto pacientiem, kuri lieto sirds glikozīdus.

FORSTEO pārbaudīts farmakodinamiskās mijiedarbības pētījumos ar hidrohlortiazīdu. Klīniski nozīmīgu mijiedarbību nekonstatēja.

Raloksifēna vai hormonaizstājterapijas lietošana vienlaikus ar FORSTEO neietekmēja FORSTEO iedarbību uz kalcija līmeni serumā vai urīnā, kā arī klīniskās blakusparādības.
4.6.
Fertilitāte, grūtniecība un barošana ar krūti
Reproduktīvā vecuma sievietes / Kontracepcija sievietēm
Sievietēm reproduktīvajā vecumā FORSTEO lietošanas laikā jāizmanto droša kontracepcijas metode. Iestājoties grūtniecībai, FORSTEO lietošana jāpārtrauc.
Grūtniecība
FORSTEO lietošana ir kontrindicēta grūtniecības laikā (see 4.3 apakšpunktā).

Barošana ar krūti
FORSTEO ir kontrindicēts zīdīšanas periodā. Nav zināms, vai teriparatīds izdalās mātes pienā. 

Fertilitāte
Pētījumos ar trušiem konstatēta toksiska ietekme uz vairošanos (skatīt 5.3 apakšpunktā). Pētījumi par teriparatīda ietekmi uz augļa attīstību cilvēkiem nav veikti. Iespējamais risks cilvēkiem nav zināms. 
4.7.    Ietekme uz spēju vadīt transportlīdzekļus un apkalpot mehānismus

FORSTEO neietekmē vai maz ietekmē spēju vadīt transportlīdzekļus un apkalpot mehānismus. Dažiem pacientiem novērota pārejoša ortostatiska hipotensija vai reibonis. Šiem pacientiem nevajadzētu vadīt transportlīdzekli vai apkalpot mehānismus, līdz simptomi izzūd.

4.8.
Nevēlamās blakusparādības

Lietošanas drošuma raksturojuma kopsavilkums

Visbiežāk novērotās blakusparādības ar FORSTEO ārstētiem pacientiem ir slikta dūša, sāpes  ekstremitātēs, galvassāpes un reibonis. 

Blakusparādību saraksts tabulas veidā
Teriparatīda pētījumos 82,8 % ar FORSTEO ārstēto pacientu un 84,5 % ar placebo ārstēto pacientu ziņoja par vismaz vienu blakusparādību.
Zemāk esošajā tabulā ir apkopotas klīniskajos pētījumos un pēcreģistrācijas periodā par teriparatīda lietošanu osteoporozes ārstēšanai konstatētās nevēlamās blakusparādības. Blakusparādību klasificēšanai ir izmantoti šādi apzīmējumi: ļoti bieži (≥ 1/10), bieži (no ≥ 1/100 līdz <1/10), retāk (no ≥ 1/1 000 līdz <1/100), reti (no ≥ 1/10 000 līdz <1/1 000), ļoti reti (<1/10 000).

	Asins un limfātiskās sistēmas traucējumi

Bieži: anēmija

	Imūnās sistēmas traucējumi

Reti: Anafilakse

	Vielmaiņas un uztures traucējumi

Bieži: hiperholesterinēmija

Retāk: hiperkalciēmija vairāk nekā 2,76 mmol/l, hiperurikēmija 

Reti: hiperkalciēmija vairāk nekā 3,25 mmol/l

	Psihiskie traucējumi

Bieži: depresija

	Nervu sistēmas traucējumi

Bieži: reibonis, galvassāpes, išiass, ģībonis

	Ausu un labirinta bojājumi

Bieži: vertigo

	Sirds funkcijas traucējumi

Bieži: sirdsklauves

Retāk: tahikardija

	Asinsvadu sistēmas traucējumi

Bieži: hipotensija

	Elpošanas sistēmas traucējumi, krūšu kurvja un videnes slimības

Bieži: Elpas trūkums

Retāk: emfizēma

	Kuņģa-zarnu trakta traucējumi

Bieži: slikta dūša, vemšana, hiatālā trūce, gastroezofageālā atviļņa slimība

Retāk: hemoroīdi

	Ādas un zemādas audu bojājumi

Bieži: pastiprināta svīšana

	Skeleta-muskuļu un saistaudu sistēmas bojājumi

Ļoti bieži: sāpes ekstremitātēs

Bieži: muskuļu krampji

Retāk: muskuļu sāpes, locītavu sāpes, krampji/sāpes mugurā*

	Nieru un urīnizvades sistēmas traucējumi

Retāk: urīna nesaturēšana, poliūrija, akūta tieksme urinēt, nefrolitiāze
Reti: nieru mazspēja/darbības traucējumi

	Vispārēji traucējumi un reakcijas ievadīšanas vietā

Bieži: nogurums, sāpes krūtīs, astēnija, vieglas un pārejošas reakcijas injicēšanas vietā, t.sk. sāpes, pietūkums, eritēma, lokāli zilumi, nieze un neliela asiņošana injekcijas vietā
Retāk: eritēma injekcijas vietā, reakcija injekcijas vietā

Reti: iespējamas alerģiskas reakcijas neilgi pēc injekcijas: akūts elpas trūkums, mutes dobuma/sejas tūska, ģeneralizēta nātrene, sāpes krūtīs, tūska (galvenokārt perifēra) 

	Izmeklējumi

Retāk: ķermeņa masas palielināšanās, trokšņi sirdī, sārmainās fosfatāzes līmeņa paaugstināšanās 


* Ir ziņots par izteiktiem krampjiem vai sāpēm mugurā dažas minūtes pēc injekcijas.

Atsevišķu blakusparādību apraksts
Klīniskajos pētījumos ar biežuma atšķirību ≥ 1 % salīdzinājumā ar placebo ir ziņots par šādām blakusparādībām: vertigo, slikta dūša, sāpes ekstremitātēs, reibonis, depresija, elpas trūkums.

FORSTEO palielina urīnskābes koncentrāciju serumā. Klīniskos pētījumos 2,8 % ar FORSTEO ārstēto pacientu urīnskābes koncentrācija serumā pārsniedza normas augšējo robežu salīdzinājumā ar 0,7 % pacientu, kuri saņēma placebo. Tomēr hiperurikēmija neizraisīja podagras, artralģijas vai urolitiāzes sastopamības palielināšanos.

Lielā klīniskā pētījumā antivielas, kas krustoti reaģēja ar teriparatīdu, konstatēja 2,8 % sieviešu, kuras saņēma FORSTEO. Parasti antivielas pirmoreiz atklāja pēc 12 mēnešu ārstēšanas, un tās mazinājās pēc terapijas pārtraukšanas. Nebija nekādu paaugstinātas jutības reakciju, alerģisku reakciju, ietekmes uz kalcija līmeni serumā vai ietekmes uz kaulu minerālvielu blīvuma (KMB) atbildreakciju pazīmju.

Ziņošana par iespējamām nevēlamām blakusparādībām
Ir svarīgi ziņot par iespējamām nevēlamām blakusparādībām pēc zāļu reģistrācijas. Tādējādi zāļu ieguvumu/riska attiecība tiek nepārtraukti uzraudzīta. Veselības aprūpes speciālisti tiek lūgti ziņot par jebkādām iespējamām nevēlamām blakusparādībām, izmantojot V pielikumā minēto nacionālās ziņošanas sistēmas kontaktinformāciju.
4.9.
Pārdozēšana

Pazīmes un simptomi
FORSTEO tika lietots reizes devās līdz 100 mikrogramiem un atkārtotās devās līdz 60 mikrogramiem dienā 6 nedēļas. 

Paredzamās pārdozēšanas izpausmes ietver vēlīnu hiperkalciēmiju un ortostatiskas hipotensijas risku. Var rasties arī slikta dūša, vemšana, reibonis un galvassāpes.

Pārdozēšanas pieredze, ņemot vērā pēcreģistrācijas spontānos ziņojumus
Pēcreģistrācijas spontānos ziņojumos iekļauti kļūdainas zāļu lietošanas gadījumi, kad viss teriparatīda pildspalvveida pilnšļirces saturs (līdz 800 (g) ievadīts vienreizējas devas veidā. Ziņots par tādiem pārejošiem traucējumiem kā slikta dūša, vājums/letarģija un hipotensija. Dažos gadījumos pārdozēšanas rezultātā blakusparādības neradās. Nav ziņots par nāves gadījumiem preparāta pārdozēšanas dēļ.

Pārdozēšanas ārstēšana
FORSTEO nav specifiska antidota. Ja ir aizdomas par pārdozēšanu, uz laiku jāpārtrauc FORSTEO lietošana, jākontrolē kalcija līmenis serumā un jāveic atbilstoši uzturoši pasākumi, piemēram, hidratācija.

5.
FARMAKOLOĢISKĀS ĪPAŠĪBAS
5.1.
Farmakodinamiskās īpašības

Farmakoterapeitiskā grupa: kalcija homeostāze, paratireoīdie hormoni un analogi, ATĶ kods: H05 AA02

Darbības mehānisms
Endogēnais 84 aminoskābju paratireoīdais hormons (PTH) ir primārais kalcija un fosfātu vielmaiņas regulators kaulos un nierēs. FORSTEO (rhPTH(1-34)) ir endogēnā cilvēka paratireoīdā hormona aktīvais fragments (1-34). PTH fizioloģiskā darbība ietver kaulu veidošanās stimulāciju, tieši ietekmējot kaulus veidojošās šūnas (osteoblastus) un netieši pastiprinot kalcija uzsūkšanos zarnās un kalcija atpakaļuzsūkšanos kanāliņos, kā arī fosfātu izdalīšanos caur nierēm. 

Farmakodinamiskā iedarbība
FORSTEO ir kaulus veidojošs līdzeklis osteoporozes ārstēšanai. FORSTEO ietekmi uz kauliem nosaka sistēmiskās iedarbības veids. FORSTEO lietošana reizi dienā pastiprina jaunu kaulaudu uzslāņošanos uz trabekulārās un kortikālās kaulu virmsas, pārsvarā vairāk stimulējot osteoblastisko aktivitāti nekā osteoklastisko aktivitāti. 

Klīniskā efektivitāte un drošums
Riska faktori

Identificējot sievietes un vīriešus, kuriem ir palielināts osteoporotisku lūzumu risks un kuriem varētu palīdzēt ārstēšana, ir jāņem vērā tādi neatkarīgi riska faktori kā, piemēram, mazs KMB, vecums, lūzums anamnēzē, gūžas kaula lūzumi citiem ģimenes locekļiem anamnēzē, augsta kaulu remodulācija un mazs ķermeņa masas indekss.

Sievietes pirms menopauzes, kuras cieš no glikokortikoīdu izraisītas osteoporozes, ir uzskatāmas par pakļautām palielinātam lūzumu riskam, ja viņām iepriekš ir bijis kāds  lūzums vai vairāku riska faktoru kombinācija, kas nosaka paaugstinātu lūzumu risku (piem., zems kaulu blīvums [piem., T rādītājs ≤-2], ilgstoša glikokortikoīdu lietošana lielās devās [piem., (7,5 mg dienā vismaz 6 mēnešus], augsta pamatslimības aktivitāte, zems dzimumhormonu līmenis).
Osteoporoze pēcmenopauzes periodā

Pivotālā pētījumā piedalījās 1637 sievietes pēcmenopauzes periodā (vidēji 69,5 gadus vecas). Pētījuma sākumā 90 % pacientu jau bija viens vai vairāki mugurkaula skriemeļu lūzumi, un caurmērā vertebrālais KMB bija 0,82 g/cm2 (ekvivalents T-vērtībai = - 2,6). Visiem pacientiem piedāvāja 1000 mg kalcija dienā un vismaz 400 SV D vitamīna dienā. Līdz 24 mēnešu (vidēji 19 mēnešu) FORSTEO terapijas rezultāti liecina par statistiski nozīmīgu lūzumu biežuma samazināšanos (1. tabula). Lai novērstu vienu vai vairākus jaunus mugurkaula skriemeļu lūzumus, 11 sievietes tika ārstētas vidēji 19 mēnešus.
1. tabula

	Lūzumu sastopamība sievietēm pēcmenopauzes periodā



	
	Placebo

(N = 544) (%)
	FORSTEO
(N = 541) (%)
	Relatīvais risks 
(95 % TI) 
pret placebo

	Jauns vertebrāls lūzums ((1)a
	14,3
	5,0 b
	0,35

(0,22, 055)

	Vairāki vertebrāli lūzumi ((2)a
	4,9
	1,1 b
	0,23

(0,09, 0,60)

	Nevertebrāli trausluma izraisīti lūzumi c
	5,5 %
	2,6 % d
	0,47
(0,25, 0,87)

	Nozīmīgi nevertebrāli trausluma izraisīti lūzumic (gūžas kauls, spieķa kauls, pleca kauls, ribas un iegurņa kauls)
	3,9 %
	1,5 % d
	0,38
(0,17, 0,86)


Saīsinājumi: N = pacientu skaits, kuri randomizēti iekļauti katrā terapijas grupā; TI = Ticamības intervāls.

 Vertebrālo lūzumu biežums tika vērtēts 448 ar  placebo ārstētiem un 444 ar FORSTEO ārstētiem pacientiem, kuriem pētījuma sākumā un pēc tā tika veikta mugurkaula rentgenogramma.
 b p(0,001 salīdzinājumā ar placebo

c Nozīmīga gūžas kaula lūzumu biežuma samazināšanās nav pierādīta

d p(0,025 salīdzinājumā ar placebo.
Pēc 19 mēnešu (vidēji) ārstēšanas kaulu minerālvielu blīvums (KMB) mugurkaula jostas daļā un gūžas kaulā kopumā palielinājās attiecīgi par 9 % un 4 % salīdzinājumā ar placebo (p<0,001).

Uzraudzība pēc ārstēšanas: Pēc ārstēšanas ar FORSTEO 1262 sievietes pēcmenopauzes periodā, kuras piedalījās pivotālajā pētījumā, tika iekļautas pēcterapijas novērojuma pētījumā. Šī pētījuma primārais mērķis bija savākt drošības datus par FORSTEO. Šajā novērojuma periodā tika atļauta cita osteoporozes terapija un tika papildus vērtēta mugurkaula skriemeļu lūzumu sastopamība.

Vidēji 18 mēnešos pēc FORSTEO lietošanas pārtraukšanas pacientu skaits ar vismaz vienu jaunu mugurkaula skriemeļu lūzumu mazinājās par 41 % (p=0,004) salīdzinājumā ar placebo.

Atklātā pētījumā 503 sievietes pēcmenopauzes periodā ar smagu osteoporozi un trauslu kaulu lūzumu iepriekšējos 3 gados (83 % iepriekš bija ārstēta osteoporoze) tika ārstētas ar FORSTEO līdz 24 mēnešiem ilgi. 24. mēnesī, salīdzinot ar sākotnējo stāvokli, mugurkaula jostas daļas, kopējā gūžas kaula un augšstilba kaula kakliņa KMB vidēji palielinājās attiecīgi par 10,5 %, 2,6 % un 3,9 %. No 18 līdz 24 mēnešiem KMB vidēji palielinājās par 1,4 %, 1,2 % un 1,6 % attiecīgi mugurkaula jostas daļā, kopējā gūžas kaulā un augšstilba kaula kakliņā.
24 mēnešu ilgā, randomizētā, dubultmaskētā, ar salīdzinošu līdzekli kontrolētā 4. fāzes pētījumā piedalījās 1360 sievietes pēc menopauzes ar diagnosticētu osteoporozi. 680 pētāmās personas tika randomizētas Forsteo grupā, bet 680 pētāmās personas tika randomizētas grupā, kurā lietoja 35 mg perorāla risedronāta nedēļā. Pētījuma sākumā sieviešu vidējais vecums bija 72,1 gadi, ar 2 jau bijušiem mugurkaula skriemeļu lūzumiem kā mediānu; 57,9 % pacienšu iepriekš bija saņēmušas bisfosfonātu terapiju, bet 18,8 % pētījuma laikā vienlaicīgi lietoja glikokortikoīdus. 1013 (74,5 %) pacientes pabeidza 24 mēnešu ilgo novērošanas periodu. Glikokortikoīdu vidējā (mediānā) kumulatīvā deva bija 474,3 (66,2) mg teriparatīda grupā un 898,0 (100,0) mg
 risendronāta grupā. Vidējais (mediānais) D vitamīna patēriņš teriparatīda grupā bija 1433 SV dienā (1400 SV dienā), bet risedronāta grupā tas bija 1191 SV dienā (900 SV dienā). Pētāmajām personām, kurām pētījuma sākumā un novērošanas laikā tika veiktas mugurkaula rentgenogrammas, jaunu mugurkaula skriemeļu lūzumu sastopamība bija 28/516 (5,4 %) Forsteo grupā un 64/533 (12,0 %) ar risedronātu ārstētajām pacientēm, relatīvais risks (95 % TI) = 0,44 (0,29-0,68), P<0,0001. Visu klīnisko lūzumu kopējā sastopamība (klīnisko mugurkaula skriemeļu un citu lūzumu sastopamība) bija 4,8 % Forsteo grupā un 9,8 % ar risedronātu ārstētajām pacientēm, riska attiecība (95 % TI) = 0,48 (0,32-0,74), P=0,0009.

Osteoporoze vīriešiem

Klīniskā pētījumā ar vīriešiem piedalījās 437 pacienti (vidējais vecums 58,7 gadi) ar  hipogonādisku (raksturīgs zems brīvā testosterona līmenis no rīta vai paaugstināts FSH vai LH) vai idiopātisku osteoporozi. Pētījuma sākumā mugurkaula un augšstilba kakliņa kaulu minerālu blīvuma vidējās T-vērtības bija attiecīgi -2,2 un -2,1. Sākumā 35 % pacientu bija vertebrāls lūzums un 59 % bija nevertebrāls lūzums.

Visiem pacientiem nozīmēja 1000 mg kalcija dienā un vismaz 400 SV D vitamīna dienā. Mugurkaula jostas daļas KMB nozīmīgi palielinājās pēc 3 mēnešiem. Pēc 12 mēnešiem KMB mugurkaula jostas daļā un gūžaskaulā kopumā palielinājās attiecīgi par 5 % un 1 % salīdzinājumā ar placebo. Tomēr nozīmīgu ietekmi uz lūzumu biežumu nekonstatēja.

Glikokortikoīdu izraisīta osteoporoze

FORSTEO efektivitāte vīriešiem un sievietēm (N=428), kuri saņēma ilgstošu sistēmisku glikokortikoīdu terapiju (kas atbilst 5 mg prednizona vai lielākā devā vismaz 3 mēnešu garumā), tika pierādīta 18 mēnešus ilgā pirmā fāzē no kopumā 36 mēnešiem, nejaušinātā, dubultmaskētā, ar salīdzinošu līdzekli kontrolētā pētījumā (alendronāts, 10 mg dienā). Divdesmit astoņiem procentiem pacientu, uzsākot pētījumu, bija viens vai vairāki rentgenoloģiski apstiprināti skriemeļu lūzumi. Visiem pacientiem tika piedāvāts kalcijs (1000 mg dienā) un D vitamīns (800 SV dienā). 

Šajā pētījumā piedalījās sievietes pēc menopauzes (N=277), sievietes pirms menopauzes (N=67) un vīrieši (N=83). Pētījuma sākumā sieviešu pēc menopauzes vidējais vecums bija 61 gads, vidējais KMB T rādītājs mugurkaula jostas daļā — −2,7, vidējā prednizona ekvivalenta deva — 7,5 mg dienā, un 34 % sieviešu iepriekš ir bijis viens vai vairāki rentgenoloģiski apstiprināti skriemeļu lūzumi; sieviešu pirms menopauzes vidējais vecums bija 37 gadi, vidējais KMB T rādītājs mugurkaula jostas daļā — −2,5, vidējā prednizona ekvivalenta deva — 10 mg dienā, un 9 % sieviešu iepriekš ir bijis viens vai vairāki rentgenoloģiski apstiprināti skriemeļu lūzumi; vīriešu vidējais vecums bija 57 gadi, vidējais KMB T rādītājs mugurkaula jostas daļā — −2,2, vidējā prednizona ekvivalenta deva — 10 mg dienā, un 24 % vīriešu iepriekš ir bijis viens vai vairāki rentgenoloģiski apstiprināti skriemeļu lūzumi. 

18 mēnešus ilgo pirmās fāzes pētījumu pabeidza sešdesmit deviņi procenti pacientu. Rezultātā pēc 18 mēnešiem FORSTEO būtiski palielināja mugurkaula jostas daļas KMB (par 7,2 %), salīdzot ar alendronātu (3,4 %) (p<0,001). FORSTEO palielināja KMB visā gūžā (3,6 %), salīdzinot ar alendronātu (2,2 %) (p<0,01), kā arī augšstilba kaula kakliņā (3,7 %), salīdzinot ar alendronātu (2,1 %) (p<0,05). Laikā no 18. līdz 24. mēnesim pacientiem, kuri ārstēti ar teriparatīdu, mugurkaula jostas daļas, kopējā gūžas kaula un augšstilba kaula kakliņa KMB palielinājās attiecīgi par papildu 1,7 %, 0,9 % un 0,4 %. 

36. mēnesī mugurkaula rentgenogrammu analīzē 169 pacientiem, kuri ārstēti ar alendronātu, un 173 pacientiem, kuri ārstēti ar FORSTEO, tika atklāts, ka 13 pacientiem alendronāta grupā (7,7 %) bija viens jauns skriemeļa lūzums; salīdzinājumam, FORSTEO grupā bija 3 šādi pacienti (1,7 %) (p=0,01). Turklāt 15 no 214 pacientiem alendronāta grupā (7,0 %) bija nevertebrāls lūzums; salīdzinājumam, FORSTEO grupā nevertebrāls lūzums bija 16 no 214 pacientiem (7,5 %) (p=0,84).

Salīdzinot ar alendronāta grupu, sievietēm pirms menopauzes FORSTEO grupā pētījuma beigās 18. mēnesī bija ievērojami vairāk palielinājies KMB mugurkaula jostas daļā (4,2 % pret −1,9 %; p<0,001) un gūžā (3,8 % pret 0,9 %; p=0,005). Tomēr netika pierādīta nozīmīga ietekme uz lūzumu biežumu.
5.2.
Farmakokinētiskās īpašības 

Izkliede
Izkliedes tilpums ir aptuveni 1,7 l/kg. FORSTEO eliminācijas pusperiods ir aptuveni 1 stunda, ievadot subkutāni, kas ataino laiku, kas nepieciešamas uzsūkšanai no injekcijas vietas. 
Biostransformācija

Ar FORSTEO nav veikti metabolisma un izvadīšanas pētījumi, taču uzskata, ka perifēriskais paratireoīdā hormona metabolisms notiek pārsvarā aknās un nierēs.

Eliminācija
FORSTEO tiek izvadīts aknu un ārpusaknu klīrensā (aptuveni 62 l/h sievietēm un 94 l/h vīriešiem).

Vecāka gadagājuma pacienti
Netika atklātas nekādas FORSTEO  farmakokinētikas atšķirības atkarā no vecuma (31 – 85 gadu robežās). Devas pielāgošana atkarībā no vecuma nav nepieciešama.
5.3.
Preklīniskie dati par drošumu
Teriparatīds nebija genotoksisks standarta testu sērijā. Tas neradīja teratogēnisku ietekmi žurkām, pelēm un trušiem. Lietojot 30 – 1000 µg/kg lielu teriparatīda dienas devu, būtisku ietekmi uz grūsnām žurku vai peļu mātītēm nenovēroja. Tomēr lietojot 3 µg/kg – 100 µg/kg lielu dienas devu, grūsnām trušu mātītēm bija vērojama augļa uzsūkšanās un mazāks metiens. Grūsnām trušu mātītēm novērotā embriotoksicitāte var būt saistīta ar trušu daudz lielāko jutību pret PTH ietekmi uz jonizēto kalciju asinīs, salīdzinot ar grauzējiem.
Gandrīz visu mūžu ar ikdienas injekcijām ārstētām žurkām bija pārmērīga kaulu veidošanās un palielināta osteosarkomas sastopamība, visticamāk – epiģenētiskā mehānisma dēļ. Teriparatīds žurkām nepalielināja nekādu citu jaunveidojumu veidu sastopamību. Žurkām un cilvēkiem ir atšķirīga kaulu fizioloģija, tāpēc šo novērojumu klīniskā nozīme, domājams, ir neliela. Pērtiķu mātītēm ar izoperētām olnīcām, kas tika ārstētas 18 mēnešus, nedz arī 3 gadus ilgā novērošanas periodā pēc ārstēšanas pārtraukšanas, kaulu audzējus nenovēroja. Klīniskos pētījumos, kā arī pēcterapijas novērojuma pētījumā nenovēroja arī osteosarkomas. 

Pētījumi dzīvniekiem liecina, ka stipri pavājināta aknu apasiņošana mazina PTH ietekmi uz galveno šķelšanas sistēmu (Kupfera šūnām) un līdz ar to arī PTH(1-84) klīrensu.

6.
FARMACEITISKĀ INFORMĀCIJA 

6.1.
Palīgvielu saraksts

Ledus etiķskābe 

Nātrija acetāts (bezūdens)

Mannīts

Metakrezols

Sālsskābe (pH korekcijai)
Nātrija hidroksīds (pH korekcijai)
Ūdens injekcijām

6.2.
Nesaderība
Saderības pētījumu trūkuma dēļ šīs zāles nedrīkst sajaukt (lietot maisījumā) ar citām zālēm.

6.3.
Uzglabāšanas laiks
2 gadi

Ķīmiskā, fizikālā un mikrobioloģiskā stabilitāte lietošanas laikā pierādīta 28 dienas 2 °C – 8 °C temperatūrā. Pēc atvēršanas preparātu var uzglabāt ne ilgāk kā 28 dienas temperatūrā 2 °C – 8 °C. Par atšķirīgu uzglabāšanas laiku un apstākļiem ir atbildīgs lietotājs.

6.4.
Īpaši uzglabāšanas nosacījumi
Uzglabāt ledusskapī (2 °C – 8 °C). Uzreiz pēc lietošanas pildspalvveida pilnšļirce jāieliek atpakaļ ledusskapī. Nesasaldēt.

Neuzglabāt injicēšanas ierīci ar pievienotu adatu.

6.5.
Iepakojuma veids un saturs
2,4 ml šķīduma kārtridžā (silikonizēts I tipa stikls) ar virzuli (halobutila gumija), diska pārklāju (poliizoprēns/brombutila gumijas lamināts)/alumīnijs, kas iestrādāts atkārtoti neuzpildāmā pildspalvveida pilnšļircē.

FORSTEO ir iepakojumā pa 1 vai 3 pildspalvveida pilnšļircēm. Pildspalvveida pilnšļircē ir 28 devas pa 20 mikrogramiem (80 mikrolitros). 

Visi iepakojuma lielumi tirgū var nebūt pieejami.
6.6.
Īpaši norādījumi atkritumu likvidēšanai

FORSTEO ir pieejams pildspalvveida pilnšļircē. Pildspalvveida pilnšļirci drīkst lietot tikai viens pacients. Katrai injekcijai jāizmanto jauna, sterila adata. Katrā FORSTEO iepakojumā ir lietotāja rokasgrāmata, kurā sīki aprakstīta pildspalvveida pilnšļirces lietošana. Iepakojumā nav adatu. Ierīci var lietot kopā ar insulīna pildspalvveida pilnšļirces injekciju adatām. Pēc injekcijas veikšanas FORSTEO pildspalvveida pilnšļirce jāieliek atpakaļ ledusskapī. 

FORSTEO nedrīkst lietot, ja šķīdums ir duļķains, iekrāsojies vai tajā redzamas daļiņas.

Lūdzu, lasiet arī norādījumus lietotāja rokasgrāmatā par pareizu pildspalvveida pilnšļirces lietošanu.

Neizlietotās zāles vai izlietotie materiāli jāiznīcina atbilstoši vietējām prasībām.

7.
REĢISTRĀCIJAS APLIECĪBAS ĪPAŠNIEKS
Eli Lilly Nederland B.V., Orteliuslaan 1000, 3528 BD Utrecht, Nīderlande 

8.
REĢISTRĀCIJAS APLIECĪBAS NUMURI 
EU/1/03/247/001-002

9.
PIRMĀS REĢISTRĀCIJAS/PĀRREĢISTRĀCIJAS DATUMS
Reģistrācijas datums: 2003. gada 10. jūnijs 
Pēdējās pārreģistrācijas datums: 2013. gada 13. februāris 
10.
TEKSTA PĀRSKATĪŠANAS DATUMS

Sīkāka informācija par šīm zālēm ir pieejama Eiropas Zāļu aģentūras tīmekļa vietnē https://www.ema.europa.eu/.
II PIELIKUMS

A.
BIOLOĢISKI AKTĪVĀS VIELAS RAŽOTĀJS UN RAŽOTĀJS, KAS ATBILD PAR SĒRIJAS IZLAIDI

B.
IZSNIEGŠANAS KĀRTĪBAS UN LIETOŠANAS NOSACĪJUMI VAI IEROBEŽOJUMI
C.
CITI REĢISTRĀCIJAS NOSACĪJUMI UN PRASĪBAS

D.
NOSACĪJUMI VAI IEROBEŽOJUMI ATTIECĪBĀ UZ EFEKTĪVU UN DROŠU ZĀĻU LIETOŠANU
A.
BIOLOĢISKI AKTĪVĀS VIELAS RAŽOTĀJS, KAS ATBILD PAR SĒRIJAS IZLAIDI

Bioloģiski aktīvās vielas ražotāja nosaukums un adrese

Boehringer-Ingelheim RCV GmbH & Co KG, Dr.-Boehringer-Gasse 5-11, 1121 Vienna, Austrija

Ražotāja, kas atbild par sērijas izlaidi, nosaukums un adrese
Lilly France S.A.S., rue de colonel Lilly, 67640 Fegersheim, Francija

B.
IZSNIEGŠANAS KĀRTĪBAS UN LIETOŠANAS NOSACĪJUMI VAI IEROBEŽOJUMI
Recepšu zāles.

C.
CITI REĢISTRĀCIJAS NOSACĪJUMI UN PRASĪBAS

· Periodiski atjaunojamais drošuma ziņojums (PSUR)
Šo zāļu periodiski atjaunojamo drošuma ziņojumu iesniegšanas prasības ir norādītas Eiropas Savienības atsauces datumu un periodisko ziņojumu iesniegšanas biežuma sarakstā (EURD sarakstā), kas sagatavots saskaņā ar Direktīvas 2001/83/EK 107.c panta 7. punktu, un visos turpmākajos saraksta atjauninājumos, kas publicēti Eiropas Zāļu aģentūras tīmekļa vietnē..
D.
NOSACĪJUMI VAI IEROBEŽOJUMI ATTIECĪBĀ UZ DROŠU UN EFEKTĪVU ZĀĻU LIETOŠANU

· Riska pārvaldības plāns (RPP)
Reģistrācijas apliecības īpašniekam jāveic nepieciešamās farmakovigilances darbības un pasākumi, kas sīkāk aprakstīti reģistrācijas pieteikuma 1.8.2 modulī iekļautajā apstiprinātajā RPP un visos turpmākajos atjaunotajos apstiprinātajos RPP.

Papildināts RPP jāiesniedz:

· pēc Eiropas Zāļu aģentūras pieprasījuma;
· ja ieviesti grozījumi riska pārvaldības sistēmā, jo īpaši gadījumos, kad saņemta jauna informācija, kas var būtiski ietekmēt ieguvumu/riska profilu, vai nozīmīgu (farmakovigilances vai riska mazināšanas) rezultātu sasniegšanas gadījumā.
III PIELIKUMS

MARĶĒJUMA TEKSTS UN LIETOŠANAS INSTRUKCIJA

A. MARĶĒJUMA TEKSTS

INFORMĀCIJA, KAS JĀNORĀDA UZ ĀRĒJĀ IEPAKOJUMA

TEKSTS UZ IEPAKOJUMA KASTĪTES
1.
ZĀĻU NOSAUKUMS
FORSTEO 20 mikrogramu/80 mikrolitros šķīdums injekcijām pildspalvveida pilnšļircē

teriparatide

2.
AKTĪVĀS(-O) VIELAS(-U) NOSAUKUMS (-I) UN DAUDZUMS (-I)
Katrā mililitrā ir 250 mikrogramu teriparatīda

3.
PALĪGVIELU SARAKSTS
Ledus etiķskābe, nātrija acetāts (bezūdens), mannīts, metakrezols, ūdens injekcijām. Sālsskābe un/vai nātrija hidroksīda šķīdums (pH korekcijai).

4.
ZĀĻU FORMA UN SATURS
Šķīdums injekcijām. 
1 pildspalvveida pilnšļirce ar 2,4 ml šķīduma. 

3 pildspalvveida pilnšļirces ar 2,4 ml šķīduma katrā.
Katrā pildspalvveida pilnšļircē ir 28 devas pa 20 mikrogramiem (80 mikrolitros).

5.
LIETOŠANAS UN IEVADĪŠANAS VEIDS(-I)
Pirms lietošanas izlasiet lietošanas instrukciju.
Subkutānai lietošanai

6.
ĪPAŠI BRĪDINĀJUMI PAR ZĀĻU UZGLABĀŠANU BĒRNIEM NEREDZAMĀ UN NEPIEEJAMĀ VIETĀ
Uzglabāt bērniem neredzamā un nepieejamā vietā.

7.
CITI ĪPAŠI BRĪDINĀJUMI, JA NEPIECIEŠAMS
Lai atvērtu, paceliet šeit un velciet.
8.
DERĪGUMA TERMIŅŠ
EXP
Pildspalvveida pilnšļirce jāizmet 28 dienas pēc pirmās lietošanas reizes.

Pirmās lietošanas datums:

9.
ĪPAŠI UZGLABĀŠANAS NOSACĪJUMI
Uzglabāt ledusskapī.

Nesasaldēt. 

10.
ĪPAŠI PIESARDZĪBAS PASĀKUMI, IZNĪCINOT NEIZLIETOTĀS ZĀLES VAI IZMANTOTOS MATERIĀLUS, KAS BIJUŠI SASKARĒ AR ŠĪM ZĀLĒM, JA PIEMĒROJAMS

11.
REĢISTRĀCIJAS APLIECĪBAS ĪPAŠNIEKA NOSAUKUMS UN ADRESE

Eli Lilly Nederland B.V.

Orteliuslaan 1000, 3528 BD Utrecht
Nīderlande

12.
REĢISTRĀCIJAS APLIECĪBAS NUMURS(-I)

EU/1/03/247/001

EU/1/03/247/002
13.
SĒRIJAS NUMURS
Lot
14.
IZSNIEGŠANAS KĀRTĪBA
15.
NORĀDĪJUMI PAR LIETOŠANU
16.
INFORMĀCIJA BRAILA RAKSTĀ
FORSTEO
17. UNIKĀLS IDENTIFIKATORS – 2D SVĪTRKODS
2D svītrkods, kurā iekļauts unikāls identifikators.
18. UNIKĀLS IDENTIFIKATORS – DATI, KURUS VAR NOLASĪT PERSONA
PC 
SN
NN

MINIMĀLĀ INFORMĀCIJA, KAS JĀNORĀDA UZ MAZA IZMĒRA TIEŠĀ IEPAKOJUMA

ETIĶETES TEKSTS
1.
ZĀĻU NOSAUKUMS UN IEVADĪŠANAS VEIDS(-I)
FORSTEO 20 mikrogramu/80 mikrolitros, injekcija
teriparatide

Subkutānai lietošanai

2.
LIETOŠANAS  VEIDS
3.
DERĪGUMA TERMIŅŠ

EXP
4.
SĒRIJAS NUMURS

Lot
5.
SATURA SVARS, TILPUMS VAI VIENĪBU DAUDZUMS

2,4 ml

6.
CITA
Uzglabāt ledusskapī.

B. LIETOŠANAS INSTRUKCIJA

Lietošanas instrukcija: informācija lietotājam
FORSTEO 20 mikrogramu/80 mikrolitros šķīdums injekcijām pildspalvveida pilnšļircē

teriparatide

Pirms zāļu lietošanas uzmanīgi izlasiet visu instrukciju, jo tā satur Jums svarīgu informāciju.
-
Saglabājiet šo instrukciju! Iespējams, ka vēlāk to vajadzēs pārlasīt.

-
Ja Jums rodas jebkādi jautājumi, vaicājiet ārstam vai farmaceitam.

-
Šīs zāles ir parakstītas tikai Jums. Nedodiet tās citiem. Tās var nodarīt ļaunumu pat tad, ja šiem cilvēkiem ir līdzīgas slimības pazīmes.

-
Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas šajā instrukcijā nav minētas.Skatīt 4.punktu.
Šajā instrukcijā varat uzzināt: 

1.
Kas ir FORSTEO un kādam nolūkam tās lieto

2.
Kas Jums jāzina pirms FORSTEO lietošanas

3.
Kā lietot FORSTEO

4.
Iespējamās blakusparādības

5
Kā uzglabāt FORSTEO

6.
Iepakojuma saturs un cita informācija

1.
Kas ir FORSTEO un kādam nolūkam tās lieto
FORSTEO satur aktīvo vielu teriparatīdu, ko lieto, lai padarītu kaulus izturīgākus un samazinātu lūzumu risku, stimulējot kaulaudu veidošanos.

FORSTEO lieto osteoporozes ārstēšanai pieaugušajiem. Osteoporoze ir slimība, kas padara Jūsu kaulus plānus un trauslus. Šī slimība īpaši bieži ir sievietēm pēc menopauzes, taču tā ir iespējama arī vīriešiem. Osteoporoze bieži rodas arī pacientiem, kuri lieto kortikosteroīdus.

2.
Kas Jums jāzina pirms FORSTEO lietošanas
Nelietojiet FORSTEO šādos gadījumos:

· ja Jums ir alerģija pret teriparatīdu vai kādu citu (6. sadaļā minēto) šo zāļu sastāvdaļu;

· ja Jums ir paaugstināts kalcija līmenis (Jums jau ir hiperkalciēmija);

· ja Jums ir smagi nieru darbības traucējumi;

· ja Jums jebkad ir diagnosticēts kaulu vēzis vai citi vēža veidi, kas izplatījušies uz kauliem (ar metastāzēm);

· ja Jums ir noteiktas kaulu slimības. Ja Jums ir kāda kaulu slimība, pastāstiet par to ārstam;

· ja Jums ir neizskaidrojami augsts sārmainās fosfatāzes līmenis asinīs, jo tas var liecināt par to, ka Jums ir Pedžeta kaulu slimība (slimība ar patoloģiskām kaulu pārmaiņām). Ja neesat pārliecināts (-ta), konsultējieties ar ārstu.

· ja Jums kādreiz tika veikta staru terapija, kuras laikā ir apstaroti kauli,

· ja Jūs esat grūtniece vai barojat bērnu ar krūti.

Brīdinājumi un piesardzība lietošanā
FORSTEO var paaugstināt kalcija līmeni asinīs vai urīnā. 
Pirms Forsteo lietošanas vai tās laikā konsultējieties ar ārstu vai farmaceitu:
· ja Jums ir nepārejošs nelabums, vemšana, aizcietējums, enerģijas izsīkums vai muskuļu vājums. Šie simptomi var liecināt par pārāk augstu kalcija līmeni asinīs;
· ja Jums ir vai ir bijuši nierakmeņi;
· ja Jums ir nieru darbības traucējumi (vidēji smaga nieru mazspēja).

Dažiem pacientiem pēc pirmajām devām rodas reibonis vai paātrinās sirdsdarbība. Injicējiet pirmās FORSTEO devas vietā, kur reiboņa gadījumā varat uzreiz apsēsties vai atgulties.

Nedrīkst pārsniegt ieteikto ārstēšanās kursa garumu – 24  mēneši.

FORSTEO nedrīkst lietot augošiem pieaugušajiem.

Bērni un pusaudži
FORSTEO nedrīkst lietot bērniem un pusaudžiem (jaunākiem par 18 gadiem).

Citas zāles un FORSTEO
Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot , jo reizēm ir iespējama zāļu mijiedarbība (piem., ar digoksīnu/glikozīdiem, ko lieto sirds slimības ārstēšanai).

Grūtniecība un barošana ar krūti
Nelietojiet FORSTEO, ja esat grūtniece vai zīdāt bērnu. Ja esat sieviete reproduktīvajā vecumā, FORSTEO lietošanas laikā Jums jāizmanto droša kontracepcijas metode. Ja Jums iestājas grūtniecība, FORSTEO lietošana jāpārtrauc. Pirms jebkuru zāļu lietošanas konsultējieties ar ārstu vai farmaceitu.

Transportlīdzekļu vadīšana un mehānismu apkalpošana

Daži pacienti pēc FORSTEO injekcijas var just reiboni. Ja Jums ir reibonis, Jūs nedrīkstat vadīt transportlīdzekli vai apkalpot mehānismus, līdz nejūtaties labāk.

FORSTEO satur nātriju
Šīs zāles satur mazāk par 1 mmol nātrija (23 mg) katrā devā – būtībā tās ir “nātriju nesaturošas”. 

3.
Kā lietot FORSTEO
Vienmēr lietojiet šīs zāles saskaņā ar ārsta norādījumiem. Neskaidrību gadījumā vaicājiet ārstam vai farmaceitam.

Ieteicamā deva ir 20 mikrogramu, ko ievada vienu reizi dienā, injicējot to zem ādas (subkutāna injekcija) augšstilbā vai vēderā. Lai vieglāk atcerētos par savu zāļu injicēšanu, veiciet injekciju katru dienu aptuveni vienā un tajā pašā laikā.

Injicējiet FORSTEO katru dienu tik ilgi, cik ārsts Jums noteicis. Kopējais ārstēšanas ilgums ar FORSTEO nedrīkst pārsniegt 24 mēnešus. Visā dzīves laikā Jums drīkst būt ne vairāk kā viens 24 mēnešus ilgs FORSTEO terapijas kurss.
FORSTEO var injicēt ēšanas laikā.

Izlasiet lietotāja rokasgrāmatu, kas ir iepakojumā un kur paskaidrota FORSTEO pildspalvveida pilnšļirces lietošana.

Pildspalvveida pilnšļirces iepakojumā nav injekcijas adatu. Varat izmantot Becton Dickinson and Company pildspalvveida pilnšļirces adatas.

FORSTEO injekcija jāveic neilgi pēc pildspalvveida pilnšļirces izņemšanas no ledusskapja, kā aprakstīts lietotāja rokasgrāmatā. Uzreiz pēc lietošanas ielieciet pildspalvveida pilnšļirci atpakaļ ledusskapī.

Katrai injekcijai izmantojiet jaunu injekcijas adatu. Nekādā gadījumā neuzglabājiet pildspalvveida pilnšļirci ar pievienotu adatu. Nekādā gadījumā nedodiet nevienam citam savu FORSTEO pildspalvveida pilnšļirci.
Ārsts var ieteikt Jums lietot FORSTEO kopā ar kalciju un D vitamīnu. Ārsts Jums pateiks, cik daudz tie katru dienu jālieto.

FORSTEO var lietot gan kopā ar uzturu, gan atsevišķi.

Ja esat lietojis FORSTEO vairāk nekā noteikts

Ja nejauši esat lietojis (-usi) vairāk FORSTEO nekā Jums noteikts, sazinieties ar ārstu vai farmaceitu.

Ar pārdozēšanu saistītas blakusparādības varētu būt slikta dūša, vemšana, reibonis un galvassāpes. 

Ja esat aizmirsis vai nevarat lietot FORSTEO ierastajā laikā, ievadiet zāles, līdzko tas ir iespējams tajā pašā dienā. Vienā dienā nedrīkst veikt vairāk nekā vienu injekciju. Nemēģiniet kompensēt aizmirsto devu.

Ja pārtraucat lietot FORSTEO

Ja apsverat FORSTEO terapijas pārtraukšanu, lūdzu, apspriediet to ar ārstu. Ārsts sniegs Jums padomu un lems, cik ilgi Jūs jāārstē ar FORSTEO.

Ja Jums ir kādi jautājumi par šo zāļu lietošanu, jautājiet ārstam vai farmaceitam.

4.
Iespējamās blakusparādības
Tāpat kā visas zāles, šīs zāles var izraisīt blakusparādības, kaut arī ne visiem tās izpaužas. 

Biežākās blakusparādības ir sāpes ekstremitātē (sastopamība ir “ļoti bieži”, var skart vairāk nekā 1 no 10 cilvēkiem) un slikta dūša, galvassāpes un reibonis (sastopamība ir „bieži”). 
Ja pēc injekcijas jūtat reiboni (pirmģīboņa sajūtu), apsēdieties vai apgulieties, līdz jūtaties labāk. Ja nejūtaties labāk, Jums ir jāzvana ārstam, pirms turpināt ārstēšanu. Teriparatīda lietošanas laikā ziņots par ģīboņa gadījumiem.
Ja Jums rodas nepatīkami traucējumi, piemēram, ādas apsārtums, sāpes, pietūkums, nieze, veidojas asinsizplūdums vai neliela asiņošana injekcijas apvidū (sastopamība ir “bieži”), tam vajadzētu izzust pāris dienās vai nedēļās. Ja tā nenotiek, pēc iespējas ātrāk informējiet ārstu.

Dažiem pacientiem neilgi pēc injekcijas iespējamas alerģiskas reakcijas, piemēram, elpas trūkums, sejas pietūkums, izsitumi un sāpes krūtīs (sastopamība ir “reti”). Retos gadījumos var rasties nopietnas un potenciāli dzīvību apdraudošas alerģiskas reakcijas , tajā skaitā, anafilakse.
Citas blakusparādības:

Biežas: var rasties ne vairāk kā 1 no 10 cilvēkiem:
· holesterīna līmeņa paaugstināšanās asinīs,

· depresija,

· neiralģiska rakstura sāpes kājās,
· ģībonis,

· neregulāra sirdsdarbība,

· aizdusa,

· pastiprināta svīšana,

· muskuļu krampji,

· enerģijas izsīkums,

· nogurums,

· sāpes krūtīs,

· pazemināts asinsspiediens,

· grēmas (sāpes vai dedzinoša sajūta tieši zem krūšu kaula),
· vemšana,

· barības vada trūce,
· zems hemoglobīns vai sarkano asinsķermenīšu skaits (anēmija).

Retāk: var skart ne vairāk kā 1 no 100 cilvēkiem:

· paātrināta sirdsdarbība,
· patoloģiski sirds trokšņi,
· elpas trūkums,

· hemoroīdi,

· urīna nesaturēšana vai noplūde,

· pēkšņa  urinācijas tieksme,

· ķermeņa masas palielināšanās,

· nierakmeņi,

· sāpes muskuļos un sāpes locītavās. Dažiem pacientiem bijuši stipri muguras krampji vai sāpes, kuru dēļ viņi ievietoti slimnīcā,
· kalcija līmeņa paaugstināšanās asinīs,

·  urīnskābes līmeņa paaugstināšanās asinīs,
· par sārmaino fosfatāzi dēvēta enzīma līmeņa paaugstināšanās.

Reti: var skart ne vairāk kā 1 no 1000 cilvēkiem: 
· pavājināta nieru darbība, arī nieru mazspēja,

· pietūkums, galvenokārt plaukstās, pēdās un kājās.
Ziņošana par blakusparādībām

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Jūs varat arī tieši ziņot par blakusparādībām, izmantojot V pielikumā minēto nacionālās ziņošanas sistēmas kontaktinformāciju. Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.
5.
Kā uzglabāt FORSTEO
Uzglabāt šīs zāles bērniem neredzamā un nepieejamā vietā.

Nelietot šīs zāles pēc derīguma termiņa beigām, kas norādīts uz kastītes pēc „EXP” un pildspalvveida pilnšļirces pēc “EXP”. Derīguma termiņš attiecas uz norādītā mēneša pēdējo dienu.
FORSTEO visu laiku jāuzglabā ledusskapī (no 2 °C līdz 8 °C). FORSTEO var lietot līdz 28 dienām pēc pirmās injekcijas, ja pildspalvveida pilnšļirce tiek uzglabāta ledusskapī (2 °C – 8 °C).

Nesasaldējiet FORSTEO. Nelieciet pildspalvveida pilnšļirci tuvu ledusskapja saldētavai, lai tā nesasaltu. Nelietojiet FORSTEO, ja tas ir vai ir bijis sasalis.

Pēc 28 dienām pildspalvveida pilnšļirce pareizā veidā jāizmet (pat ja tā nav tukša).

FORSTEO ir dzidrs un bezkrāsains šķīdums. Nelietojiet FORSTEO, ja redzamas cietas daļiņas vai šķīdums ir duļķains vai iekrāsojies.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

6.
Iepakojuma saturs un cita informācija
Ko FORSTEO satur

· Aktīvā viela ir teriparatīds. Katrā injekciju šķīduma mililitrā ir 250 mikrogramu teriparatīda.
· Citas sastāvdaļas ir ledus etiķskābe, nātrija acetāts (bezūdens), mannīts, metakrezols, ūdens injekcijām. Papildus var būt pievienots sālsskābes un/vai nātrija hidroksīda šķīdums pH korekcijai.

FORSTEO ārējais izskats un iepakojums

FORSTEO ir bezkrāsains un dzidrs šķīdums. Tas ir kārtridžā, kas iestrādāts vienreizējas lietošanas pildspalvveida pilnšļircē. Pildspalvveida pilnšļircē ir 2,4 ml šķīduma, kas pietiek 28 devām. Pildspalvveida pilnšļirces ir kastītēs pa vienai vai trim pildspalvveida pilnšļircēm. Visi iepakojuma lielumi tirgū var nebūt pieejami.

Reģistrācijas apliecības īpašnieks 

Eli Lilly Nederland B.V., Orteliuslaan 1000, 3528 BD Utrecht, Nīderlande.
Ražotājs
Lilly France S.A.S, Rue du Colonel Lilly, F-67640 Fegersheim, Francija.
Lai saņemtu papildu informāciju par šīm zālēm, lūdzam sazināties ar reģistrācijas apliecības īpašnieka vietējo pārstāvniecību:
	Belgique/België/Belgien
Eli Lilly Benelux S.A./N.V.
Tél/Tel: +32-(0) 2 548 84 84
	Luxembourg/Luxemburg
Eli Lilly Benelux S.A./N.V.
Tél/Tel: +32-(0) 2 548 84 84

	България
ТП "Ели Лили Недерланд" Б.В. - България

тел. + 359 2 491 41 40
	Magyarország

Lilly Hungária Kft.

Tel: + 36 1 328 5100

	Česká republika
ELI LILLY ČR, s.r.o.

Tel: + 420 234 664 111
	Malta

Charles de Giorgio Ltd.

Tel: + 356 25600 500

	Danmark
Eli Lilly Danmark A/S 

Tlf.: +45-45 26 60 00
	Nederland
Eli Lilly Nederland B.V. 

Tel: + 31-(0) 30 60 25 800

	Deutschland
Lilly Deutschland GmbH 

Tel. + 49-(0) 6172 273 2222
	Norge
Eli Lilly Norge A.S

Tlf: + 47 22 88 18 00

	Eesti

Eli Lilly Nederland B.V.  

Tel: +372 6 817 280
	Österreich
Eli Lilly Ges.m.b.H

Tel: +43-(0) 1 711 780

	Ελλάδα
ΦΑΡΜΑΣΕΡΒ-ΛΙΛΛΥ Α.Ε.Β.Ε 

Τηλ: +30 210 629 4600
	Polska

Eli Lilly Polska Sp. z o.o.
Tel.: +48 22 440 33 00

	España

Valquifarma, S.A.U. 

Tel: + 34 91 6231732
	Portugal
Lilly Portugal - Produtos Farmacêuticos, Lda

Tel: +351 21 4126600

	France

Lilly France 

Tél.: +33-(0)1 55 49 34 34
	România
Eli Lilly România S.R.L.

Tel: + 40 21 4023000

	Hrvatska

Eli Lilly Hrvatska d.o.o.

Tel: +385 1 2350 999

Ireland
Eli Lilly and Compant (Ireland) Limited,

Tel: +353-(0) 1 661 4377
	Slovenija
Eli Lilly farmacevtska družba, d.o.o

Tel: +386 (0)1 580 00 10 
Slovenská republika

Eli Lilly Slovakia, s.r.o

Tel: + 421- 220 663 111

	Ísland

Icepharma hf.
Sími: + 354 540 80 00
	Suomi/Finland
Oy Eli Lilly Finland Ab 

Puh/Tel: + 358-(0) 9 85 45 250

	Italia
Eli Lilly Italia S.p.A.

Tel: + 39-055 42571
	Sverige

Eli Lilly Sweden AB

Tel: +46 (0) 8 737 88 00

	Κύπρος

Phadisco Ltd 

Τηλ: +357 22 715000
	



	Latvija

Eli Lilly (Suisse) S.A Pārstāvniecība Latvijā
Tel: +371 67364000
	

	Lietuva
Eli Lilly Lietuva
Tel. +370 (5) 2649600
	


Šī lietošanas instrukcija pēdējo reizi pārskatīta 
Sīkāka informācija par šīm zālēm ir pieejama Eiropas Zāļu aģentūras tīmekļa vietnē https://www.ema.europa.eu
Šī lietošanas instrukcija ir pieejama visās ES/EEZ valodās Eiropas Zāļu aģentūras tīmekļa vietnē.
PILDSPALVVEIDA PILNŠĻIRCES LIETOTĀJA ROKASGRĀMATA

Forsteo™

FORSTEO, 20 mikrogrami (µg) 80 mikrolitros šķīdums injekcijām pildspalvveida pilnšļircē
Norādījumi par lietošanu

Pirms jaunās pildspalvveida pilnšļirces lietošanas rūpīgi izlasiet sadaļu Norādījumi par lietošanu. Pildspalvveida pilnšļirces lietošanas laikā rūpīgi ievērojiet visus norādījumus.
Izlasiet arī pievienoto lietošanas instrukciju.
Nedodiet savu pildspalvveida pilnšļirci vai adatas citiem, jo tas saistās ar infekciju pārnešanas risku.
Pildspalvveida pilnšļircē ir zāles 28 dienu ārstēšanas kursam.

	Forsteo uzbūve*

	
	
	* Adatu iepakojumā nav. Var lietot Becton, Dickinson and Company pildspalvveida pilnšļirču adatas. Vaicājiet savam ārstam vai farmaceitam, kāda kalibra un garuma adatas Jums vislabāk lietot. 

Vienmēr pirms injekcijas nomazgājiet rokas. Sagatavojiet injicēšanas vietu atbilstoši ārsta vai farmaceita dotajiem norādījumiem.

Noņemiet balto uzgali

Pievienojiet jaunu

Adatu

	Noplēsiet papīra 

starpliku.
	Uzlieciet adatu 
preparāta kārtridžam taisni.
	Pieskrūvējiet adatu

līdz galam.
	Noņemiet lielo

adatas uzgali

un saglabājiet to.

Iestatiet

devu

	Izvelciet līdz galam melno 

injicēšanas pogu.  
Ja nevarat izvilkt melno injicēšanas pogu, izlasiet informāciju Problēmas, Problēma E.
	Pārlieci-nieties, ka ir redzama

sarkanā josla.
	
	
	Noņemiet mazo adatas uzgali

un izmetiet

to.

Injicējiet devu

	Viegli satveriet augšstilba vai vēdera ādas kroku un ieduriet adatu

taisni ādā.
	Nospiediet melno injicēšanas pogu 

līdz galam. Turot to nospiestu, LĒNI aizskaitiet
līdz 5. Pēc tam izvelciet adatu 

no ādas.


	                                                   SVARĪGA INFORMĀCIJA:

Pārbaudiet

devu

	Pēc injekcijas:

Pēc adatas izvilkšanas no ādas pārliecinieties, ka melnā injicēšanas poga ir nospiesta līdz galam. Ja nav redzama dzeltenā ass, visas injicēšanas darbības ir veiktas pareizi.

	Dzeltenajai asij ir jābūt NEREDZAMAI. Ja pēc injekcijas tomēr ir redzama daļa no dzeltenās ass, neveiciet otru injekciju tajā paša dienā. Jums OBLIGĀTI atkārtoti jāiestata FORSTEO pildspalvveida pilnšļirce (skat. Problēmas, Problēma A).  

Noņemiet adatu

	Uzlieciet adatai lielo uzgali.
	Pilnībā noskrūvējiet adatu (3 līdz 5 pilni lielā uzgaļa apgriezieni).
	Noņemiet adatu un izmetiet to atbilstoši ārsta vai farmaceita dotajiem norādījumiem.
	Uzlieciet atpakaļ balto

uzgali. Ielieciet FORSTEO
ledusskapī uzreiz pēc lietošanas.



	Ar norādījumiem par adatu lietošanu nav paredzēts aizstāt vietējo, veselības aprūpes speciālista vai iestādes noteikto kārtību.

	Forsteo™

FORSTEO, 20 mikrogrami (µg) 80 mikrolitros šķīdums injekcijām pildspalvveida pilnšļircē



	Problēmas

	Problēma
	
	Risinājums

	A. Pēc injicēšanas pogas nospiešanas ir redzama daļa no dzeltenās ass. Kā atkārtoti iestatīt FORSTEO pildspalvveida pilnšļirci?

	Lai atkārtoti iestatītu FORSTEO pildspalvveida pilnšļirci, veiciet zemāk minētās darbības.

1) Ja esat jau veicis (-usi) injekciju, NEVEICIET otru injekciju tajā paša dienā. 
2) Noņemiet adatu.
3) Pievienojiet jaunu adatu, noņemiet lielo adatas uzgali un saglabājiet to.

4) Izvelciet līdz galam melno injicēšanas pogu.  Pārliecinieties, vai ir redzama sarkanā josla.

5) Noņemiet mazo adatas uzgali un izmetiet to.

6) Pavērsiet adatu uz leju pret tukšu trauku.  Nospiediet līdz galam melno injicēšanas pogu.  Turiet to nospiestu un LĒNI aizskaitiet līdz 5.  Varētu būt redzama neliela šķidruma strūkliņa vai piliens.  Beigās melnajai injicēšanas pogai ir jābūt nospiestai līdz galam.
7) Ja ir redzama daļa dzeltenās ass, sazinieties ar savu ārstu vai farmaceitu. 

8) Uzlieciet adatai lielo uzgali. Pilnībā noskrūvējiet adatu (3 līdz 5 pilni adatas lielā uzgaļa apgriezieni).  Noņemiet adatu ar lielo uzgali un izmetiet to atbilstoši ārsta vai farmaceita dotajiem norādījumiem. Uzlieciet atpakaļ balto uzgali un ielieciet FORSTEO ledusskapī.



	
	
	No šīs problēmas var izvairīties, katrai injekcijai lietojot jaunu adatu, nospiežot melno injicēšanas pogu līdz galam un LĒNI aizskaitot līdz 5.

	
	
	

	B. Kā zināt, ka FORSTEO pildspalvveida pilnšļirce darbojas?

	FORSTEO pildspalvveida pilnšļirce ir veidota tā, lai katrā lietošanas reizē, rīkojoties atbilstoši sadaļā Norādījumi par lietošanu dotajiem norādījumiem, injicētu pilnu devu. Pilna FORSTEO deva ir injicēta tad, ja melnā injicēšanas poga ir nospiesta līdz galam.  

Lai FORSTEO pildspalvveida pilnšļirce darbotos pareizi, katrai injekcijai lietojiet jaunu adatu.

	
	
	

	C. FORSTEO kārtridžā ir gaisa pūslītis.

	Neliels gaisa pūslītis nav bīstams Jums un neietekmē devas iestatīšanu. Jūs varat injicēt devu kā parasti.

	
	
	

	D. Nav iespējams noņemt adatu.

	1) Uzlieciet adatai lielo uzgali.

2) Noskrūvējiet adatu ar lielā uzgaļa palīdzību.

3) Pilnībā noskrūvējiet adatu (3 līdz 5 pilni lielā uzgaļa apgriezieni).

4) Ja joprojām nevarat noņemt adatu, lūdziet, lai kāds Jums palīdz.

	E. Kā rīkoties, ja nav iespējams izvilkt melno injicēšanas pogu?

	Ņemiet jaunu FORSTEO pildspalvveida pilnšļirci, lai ievadītu zāļu devu atbilstoši ārsta vai farmaceita dotajiem norādījumiem.

Tas liecina, ka ir izlietots viss zāļu daudzums, kuru iespējams injicēt precīzi (pat ja kārtridžā ir palicis nedaudz zāļu).


	


Tīrīšana un uzglabāšana

	FORSTEO pildspalvveida pilnšļirces tīrīšana

· Noslaukiet FORSTEO pildspalvveida pilnšļirci no ārpuses ar mitru drāniņu.

· Nelieciet FORSTEO pildspalvveida pilnšļirci ūdenī, kā arī nemazgājiet un netīriet to ar jebkādu šķidrumu.                                                                                                                                                                                                                     
FORSTEO pildspalvveida pilnšļirces uzglabāšana

· Ielieciet FORSTEO pildspalvveida pilnšļirci ledusskapī uzreiz pēc katras lietošanas reizes.  Izlasiet un ievērojiet norādījumus par pildspalvveida pilnšļirces uzglabāšanu, kuri ir atrodami Lietošanas instrukcijā: informācijā zāļu lietotājam.
· Neglabājiet FORSTEO pildspalvveida pilnšļirci ar pievienotu adatu, jo tādā veidā kārtridžā var veidoties gaisa pūslīši.

· Uzglabājiet FORSTEO pildspalvveida pilnšļirci ar uzliktu balto uzgali. 
· Nekad nelieciet FORSTEO pildspalvveida pilnšļirci saldētavā.

· Ja zāles ir sasalušas, izmetiet tās un lietojiet jaunu FORSTEO pildspalvveida pilnšļirci.

· Ja FORSTEO pildspalvveida pilnšļirce nav bijusi ielikta ledusskapī, neizmetiet to. Ielieciet pildspalvveida pilnšļirci atpakaļ ledusskapī un sazinieties ar savu ārstu vai farmaceitu.



	Pildspalvveida pilnšļirces un adatu izmešana

	FORSTEO pildspalvveida pilnšļirces un adatu izmešana

· Pirms FORSTEO pildspalvveida pilnšļirces izmešanas noņemiet adatu. 

· Ielieciet izlietotās adatas asiem priekšmetiem paredzētā vai necaurduramā un droši aizvākojamajā plastmasas tvertnē. Neizmetiet adatas tieši sadzīves atkritumos. 

· Nelietojiet atkārtoti asu priekšmetu tvertni. 

· Jautājiet veselības aprūpes speciālistam par iespējām pareizi iznīcināt pildspalvveida pilnšļirci un asu priekšmetu tvertni.
· Norādījumi par rīkošanos ar adatām nav paredzēti vietējās, veselības aprūpes speciālista vai iestādes noteiktās kārtības aizstāšanai.

· Izmetiet pildspalvveida pilnšļirci, kad kopš pirmās lietošanas reizes ir pagājušas 28 dienas.



	Citas svarīgas piezīmes

	· FORSTEO pildspalvveida pilnšļircē ir zāles 28 dienu ārstēšanas kursam.

· Nepārlejiet zāles parastajā šļircē.

· Pierakstiet kalendārā pirmās lietošanas reizes datumu.

· Izlasiet un ievērojiet norādījumus par preparāta lietošanu, kuri ir doti Lietošanas instrukcijā: informācijā zāļu lietotājam.

· Pārbaudiet FORSTEO etiķeti, lai pārliecinātos, ka lietojat pareizās zāles un nav beidzies to derīguma termiņš.

· Sazinieties ar savu ārstu vai farmaceitu, ja konstatējat sekojošo:

· FORSTEO pildspalvveida pilnšļirce ir bojāta

· šķīdums nav dzidrs, bezkrāsains, un tajā ir redzamas daļiņas.

· Katrai injekcijai lietojiet jaunu adatu.

· Injekcijas laikā var būt dzirdami viens vai vairāki klikšķi. Tā ir normāla ierīces darbība.

· FORSTEO nav ieteicams lietot neredzīgiem vai vājredzīgiem pacientiem, ja viņiem nepalīdz ierīces lietošanā apmācīta persona.

· Uzglabājiet FORSTEO bērniem neredzamā un nepieejamā vietā.


	Ražots Lilly France, F-67640 Fegersheim, Francijā

priekš Eli Lilly and Company.
Šī lietotāja rokasgrāmata pēdējo reizi pārskatīta: {MM/YYYY}

